section_heading: Politički progoni
paragraph_text: Nakon završetka splitske klasične gimnazije Gordan Hatze upisuje studij medicine u Zagrebu, gdje upoznaje svoju buduću suprugu, porijeklom iz Sombora, za vrijeme studija navodi kako se nikada nije učlanio u nikakvu ilegalnu podzemnu prohrvatsku političku organizaciju, ali se kretao u krugovima osviještenih Hrvata. Kao posljedice političkih progona, navodio je Hatze, nije za vrijeme studija mogao dobiti stipendiju, te je naveo kako je klapi, u kojoj je pjevao, zbog njegovog članstva, bilo zabranjeno nastupanje na televiziji. Nakon završetka studija nije mogao nikako pronaći posao, te se odselio u Sombor.